2019. január 17-én jelentették be, hogy Roko Blažević bekerült a horvát eurovíziós válogató, a "Dora 2019" tizenhat fős mezőnyébe a "The Dream" című dallal. Az énekes tizenegyedikként állt színpadra a döntőben, amit összesítve 24 ponttal meg is nyert, így ő képviselheti hazáját a 2019-es Eurovíziós Dalfesztiválon, Izraelben. A dal szerzői Andrea Ćurić, Charlie Mason és Jacques Houdek, utóbbi 2017-ben képviselte Horvátországot a dalversenyen.